ระเบียบ กคพระเบียบ กคพ.ว่าด้วยการสืบสวนคดีความผิดทางอาญาเพื่อเสนอกคพ. มีมติให้เป็นคดีพิเศษพ.ศ. ๒๕๕๑ อาศัยอำนาจตามความในมาตรา๑๐ (๔) แห่งพระราชบัญญัติการสอบสวนคดีพิเศษ พ.ศ. ๒๕๔๗ และมาตรา ๒๓/๑ วรรคสองแห่งพระราชบัญญัติการสอบสวนคดีพิเศษ พ.ศ. ๒๕๔๗ ซึ่งแก้ไขเพิ่มเติมโดยพระราชบัญญัติการสอบสวนคดีพิเศษ(ฉบับที่ ๒) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๕ มาตรา ๓๖ มาตรา ๔๑และมาตรา ๕๖ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย กคพ. ออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบ กคพ. ว่าด้วยการสืบสวนคดีความผิดทางอาญาเพื่อเสนอ กคพ. มีมติให้เป็นคดีพิเศษ พ.ศ. ๒๕๕๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้อธิบดี หมายความว่า อธิบดีกรมสอบสวนคดีพิเศษข้อ ๔ให้อธิบดีรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้หมวด ๑การสืบสวน ข้อ ๕ในกรณีที่อธิบดีเห็นสมควรเสนอให้ กคพ. มีมติให้คดีความผิดทางอาญาใดเป็นคดีพิเศษตามมาตรา ๒๑ วรรคหนึ่ง (๒) ไม่ว่าจะโดยมีผู้ร้องขอตามประกาศ กคพ.ว่าด้วยหลักเกณฑ์และวิธีการในการร้องขอ และเสนอให้ กคพ.มีมติให้คดีความผิดทางอาญาใดเป็นคดีพิเศษหรือเห็นเองหรือพนักงานสอบสวนคดีพิเศษมีคำขอ อธิบดีจะสั่งให้พนักงานสอบสวนคดีพิเศษแสวงหาพยานหลักฐานเบื้องต้นเพื่อนำเสนอกคพ. ก็ได้ในการสั่งตามวรรคก่อนอธิบดีอาจสั่งพนักงานสอบสวนคดีพิเศษคนเดียวหรือหลายคนก็ได้และจะสั่งโดยมีเจ้าหน้าที่คดีพิเศษข้าราชการหรือลูกจ้างกรมสอบสวนคดีพิเศษเป็นผู้ช่วยเหลือพนักงานสอบสวนคดีพิเศษโดยให้ถือปฏิบัติตามข้อบังคับ กคพ.ว่าด้วยการมอบหมายให้เจ้าหน้าที่คดีพิเศษปฏิบัติหน้าที่เกี่ยวกับคดีพิเศษและการสั่งการให้ข้าราชการหรือลูกจ้างกรมสอบสวนคดีพิเศษปฏิบัติงานเกี่ยวกับการสืบสวนด้วยก็ได้ข้อ ๖เมื่ออธิบดีมีคำสั่งตามข้อ ๕ แล้ว ให้พนักงานสอบสวนคดีพิเศษมีอำนาจสืบสวนคดีนั้นตามพระราชบัญญัติการสอบสวนคดีพิเศษ พ.ศ. ๒๕๔๗และที่แก้ไขเพิ่มเติมตามพระราชบัญญัติการสอบสวนคดีพิเศษ (ฉบับที่ ๒) พ.ศ. ๒๕๕๑ตลอดจนประมวลกฎหมายวิธีพิจารณาความอาญาหรือกฎหมายที่เกี่ยวข้องข้อ ๗ให้พนักงานสอบสวนคดีพิเศษใช้อำนาจสืบสวนดังกล่าวเพื่อแสวงหาพยานหลักฐานเกี่ยวกับรายละเอียดแห่งความผิดในคดีนั้นดังต่อไปนี้(๑)หลักฐานทุกชนิดเท่าที่สามารถจะทำได้เพื่อจะทราบข้อเท็จจริงและพฤติการณ์ต่าง ๆอันเกี่ยวกับความผิด เพื่อจะรู้ตัวผู้กระทำผิดหรือเพื่อพิสูจน์ให้เห็นความผิดหรือความบริสุทธิ์ของผู้ถูกกล่าวหาในเบื้องต้น(๒)ลักษณะของการกระทำความผิดที่น่าจะเข้าลักษณะใดลักษณะหนึ่งของ (ก) (ข) (ค) (ง) หรือ(จ) ของการกระทำความผิดตามมาตรา ๒๑ วรรคหนึ่ง (๑)แห่งพระราชบัญญัติการสอบสวนคดีพิเศษ พ.ศ. ๒๕๔๗และที่แก้ไขเพิ่มเติมตามพระราชบัญญัติการสอบสวนคดีพิเศษ (ฉบับที่ ๒) พ.ศ. ๒๕๕๑ข้อ ๘การเบิกค่าใช้จ่ายในการปฏิบัติหน้าที่ตามระเบียบนี้ให้เป็นไปตามระเบียบกระทรวงยุติธรรมซึ่งออกตามความในมาตรา ๓๑ แห่งพระราชบัญญัติการสอบสวนคดีพิเศษ พ.ศ. ๒๕๔๗หมวด๒รายงานการสืบสวน ข้อ ๙หลังการสืบสวนให้พนักงานสอบสวนคดีพิเศษจัดทำรายงานการสืบสวนเสนออธิบดีโดยสรุปรายละเอียด ดังต่อไปนี้(๑)รายละเอียดตามข้อ ๗(๒)ข้อกฎหมายที่เกี่ยวข้อง(๓)ข้อเสนอว่า ควรเสนอ กคพ. มีมติให้คดีนั้นเป็นคดีพิเศษ ตามมาตรา ๒๑ วรรคหนึ่ง (๒)แห่งพระราชบัญญัติการสอบสวนคดีพิเศษ พ.ศ. ๒๕๔๗ และที่แก้ไขเพิ่มเติมตามพระราชบัญญัติการสอบสวนคดีพิเศษ (ฉบับที่ ๒) พ.ศ. ๒๕๕๑ หรือไม่ข้อ ๑๐เมื่อเสนอรายงานการสืบสวนต่ออธิบดีแล้วอธิบดีอาจมีคำสั่งให้พนักงานสอบสวนคดีพิเศษทำการสืบสวนคดีนั้นเพื่อแสวงหาพยานหลักฐานเพิ่มเติมอีกก็ได้หมวด ๓การนำเสนอ กคพ.มีมติให้เป็นคดีพิเศษ ข้อ ๑๑การนำเสนอ กคพ. มีมติให้คดีที่ได้สืบสวนดังกล่าวเป็นคดีพิเศษให้ถือปฏิบัติตามประกาศ กคพ. ว่าด้วย หลักเกณฑ์และวิธีการในการร้องขอ และเสนอให้กคพ. มีมติให้คดีความผิดทางอาญาใดเป็นคดีพิเศษประกาศ ณ วันที่ ๑๗กันยายน พ.ศ. ๒๕๕๑สมชาย วงศ์สวัสดิ์รองนายกรัฐมนตรีปฏิบัติหน้าที่แทนนายกรัฐมนตรีประธาน กคพ.พรรณิศา/ผู้จัดทำ๒๙ ตุลาคม ๒๕๕๓[๑] ราชกิจจานุเบกษาเล่ม ๑๒๕/ตอนพิเศษ ๑๖๒ ง/หน้า ๑/๙ ตุลาคม ๒๕๕๑